UPUTE ZA PRIJAVITELJE  NA JAVNI POZIV

za sufinanciranje programa / projekata udruga za područje kulture u 2027. godini









Rok za dostavu prijava: 30 dana od dana objave javnog poziva na mrežnoj stranici Općine Jelenje: www.jelenje.hr  






























1. CILJ JAVNOG POZIVA I PRIORITETI ZA DODJELU SREDSTAVA
Cilj javnog poziva je pružanje potpore udrugama i ostalim neprofitnim organizacijama čije aktivnosti doprinose zadovoljenju javnih potreba i ispunjavanju ciljeva definiranih strateškim dokumentima Općine Jelenje, a  koje su programski usmjerene na rad u područjima naznačenim u Javnom pozivu te čiji programi, projekti, manifestacije i aktivnosti doprinose razvoju prioritetnih područja iz Javnog poziva.
2. OPIS PODRUČJA DJELOVANJA UDRUGA CIVILNOG DRUŠTVA ZA KOJA SE 
	RASPISUJE NATJEČAJ 	 
Predmet javnog poziva je sufinanciranje projekata / aktivnosti (u daljnjem tekstu: projekti) udruga i drugih neprofitnih organizacija civilnog društva (u daljnjem tekstu: Udruga) za provedbu javnih potreba u kulturi koji će se sufinancirati iz Proračuna Općine Jelenje za 2027. godinu.
Objavom Javnog poziva za prijavu projekata udruga i drugih neprofitnih organizacija civilnog društva za sufinanciranje javnih potreba na području  općina Jelenje u 2027. godini (dalje u tekstu: Javni poziv) ukazuje se briga i usmjerenost Općine Jelenje na kreiranje i provođenje politike koja doprinosi postizanju ciljeva na dobrobit mještana a posebice kroz projekte rada s mladima i osobama starije dobi. 
Objavljenim Javnim pozivom želi se doprinijeti poboljšanju kvalitete življenja i ostalih sadržaja mještana na području općine Jelenje.  
Objava Javnog poziva doprinosi kvalitetnoj provedbi aktivnosti i projekata te transparentom trošenju novca iz Proračuna kako bi se realizirali ciljevi koje je Općina Jelenje definirao kao prioritete. 
Sukladno kriterijima za utvrđivanje programa javnih potreba i osiguranim sredstvima, te Općina Jelenje utvrđuje prioritete u području kulture kako slijedi:
- kulturne djelatnosti (arhivska djelatnost, muzejska djelatnost, knjižnična djelatnost, nakladnička i knjižarska djelatnost, audiovizualna djelatnost), 
- kulturno-umjetničko stvaralaštvo (dramska i plesna umjetnost, glazbena i glazbenoscenska umjetnost, književnost, vizualne umjetnosti, dizajn i arhitektura, interdisciplinarne i nove umjetničke i kulturne prakse, digitalna umjetnost, kulturno-umjetnički amaterizam),
- djelatnost zaštite, očuvanja i održivog upravljanja kulturnom baštinom, - transverzalna područja (međunarodna kulturna suradnja i mobilnost, dostupnost, pristup i sudjelovanje u kulturi, raznolikost kulturnih izričaja, poduzetništvo u kulturnim i kreativnim industrijama, digitalizacija u području kulture),
- redovna djelatnost udruga u kulturi.

3. FINANCIJSKA SREDSTVA 
Ukupna vrijednost Javnog poziva osigurana je u Proračunu Općine Jelenje za 2027.  Financijska sredstva koja se dodjeljuju putem Javnog  poziva odnose se na financiranje programa i projekata u 2027. godini.
 
4. UVJETI PRIJAVE NA JAVNI POZIV 
	4.1. 
	Prihvatljivi prijavitelji: tko može podnijeti prijavu? 


Pravo prijavljivanja na ovaj Poziv imaju udruge i druge organizacije civilnog društva, kada su one, u skladu s uvjetima Javnog poziva prihvatljivi prijavitelji.
Prijavitelji mogu biti udruge ili druge organizacije civilnog društva uz uvjet da: 
· su upisani u Registar udruga ili drugi odgovarajući registar;
· da vode transparentno financijsko poslovanje u skladu s propisima o računovodstvu neprofitnih organizacija;
· su registrirani kao udruge, zaklade, privatne ustanove, vjerske zajednice ili druge pravne osobe čija temeljna svrha nije stjecanje dobiti (organizacije civilnoga društva);
· su svoj statut (ili drugi temeljni akt) uskladili s odredbama zakona na temelju kojeg je organizacija osnovana, a osoba ovlaštena za zastupanje (i potpis ugovora o financiranju) je u mandatu;
· su se svojim statutom (ili drugim temeljim aktom) opredijelile za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom; 
· program/projekt, inicijativa ili druga aktivnost koju prijave na Javni poziv Općine, bude ocijenjen kao značajan (kvalitetan, inovativan i koristan) za razvoj civilnoga društva i zadovoljenje javnih potreba Općine definiranih razvojnim i strateškim dokumentima, odnosno uvjetima svakog pojedinog poziva;
· su uredno ispunili obveze iz svih prethodno sklopljenih ugovora o financiranju iz proračuna Općine i drugih javnih izvora; 
· se protiv korisnika odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom.
Javni  poziv se ne odnosi na:
· financiranje programa i projekata ustanova, udruga i zaklada čiji je osnivač ili suosnivač Republika Hrvatska ili druga jedinica lokalne i područne (regionalne) samouprave,
· javnih potreba koje provode udruge i koji su u pojedinim područjima propisani posebnim zakonima, 
· na programe i projekte u kojima Općina Jelenje sudjeluje kao partner ili suorganizator, 
· dodjelu nefinancijske podrške u pravima, pokretninama i nekretninama namijenjene udrugama, 
· sufinanciranje obveznog doprinosa korisnika financiranja za provedbu programa i projekata ugovorenih iz programa Europske unije, fondova Europske unije i inozemnih fondova.
Iz proračuna Općine Jelenje neće se financirati aktivnosti prijavitelja koje se sukladno posebnom zakonu i drugim pozitivnim propisima smatraju gospodarskom djelatnošću. Na Javni poziv se ne mogu prijaviti odnosno nisu prihvatljivi prijavitelji političke stranke, vjerske zajednice, sindikati ni udruge poslodavaca.
4.2  	Prihvatljivi partneri na projektu / programu 
Udruge mogu djelovati zasebno ili s partnerskim udrugama. Partnerstvo na projektu nije obvezno, već je poželjno pri pripremi i provedbi prijavljenog projekta. Partneri moraju biti pravne osobe registrirane kao nevladine, neprofitne organizacije, institucije i ustanove. Partnerstvo u projektu se dokazuje Izjavom o partnerstvu, potpisanom i ovjerenom od strane nositelja projekta te svih partnera na projektu. 
Partneri mogu sudjelovati u više od jedne prijave. 
Ugovor o financijskoj potpori zaključiti će se s nositeljem projekta koji je ujedno odgovoran i za provedbu projekta, namjensko trošenje odobrenih sredstava i redovito izvješćivanje. Partneri moraju zadovoljiti sve uvjete prihvatljivosti koji vrijede za prijavitelja navedeni pod točkom 4.1. Javnog poziva.  
	4.3 
	Prihvatljive aktivnosti koje će se financirati putem javnog poziva 


 
Projektne aktivnosti se mogu povoditi : 
a) na području Općine Jelenje 
b) na području Primorsko-goranske županije 
c) na području Republike Hrvatske pojedine aktivnosti (npr. studijska putovanja, međunarodna aktivnost i suradnja) moguće je organizirati izvan područja Republike Hrvatske. 
 
Prihvatljive projektne aktivnosti su: 
· jačanje kapaciteta udruga za razvoj i upravljanje ljudskim potencijalima 
· jačanje kapaciteta udruga za upravljanje i koordiniranje volonterima, izobrazba volontera i razvoj volonterskih programa za pružanje socijalnih usluga, provedba volonterskih pilot programa (uključujući zapošljavanje koordinatora volontera) 
· razvoj i uvođenje sustava osiguranja kvalitete udruga u pružanju socijalnih usluga 
· razvoj alata za praćenje provedbe i evaluaciju kvalitete i opsega socijalnih usluga u zajednici 
· mentoriranje i osposobljavanje zaposlenika lokalnih Udruga koji djeluju u području pružanja socijalnih usluga 
· unapređivanje znanja i razvijanje vještina zaposlenika i volontera udruga za pružanje specifične socijalne usluge 
· unapređivanje znanja i razvijanje vještina zaposlenika i volontera udruga za zagovaranje i osnaživanje korisnika socijalnih usluga 
· razvijanje inovativnih socijalnih usluga udruga  
· aktivnosti usmjerene na poticanje komunikacije udruga s općom, ciljanom i stručnom javnosti u području socijalnih usluga 
· aktivnosti usmjerene poticanju lokalnih vlasti, javnih institucija i poslovnog sektora za suradnju s civilnim društvom u planiranju i pružanju socijalnih usluga u zajednici  
· neformalnog obrazovanja mladih, 
· razvoj programa neformalnog obrazovanja odnosno edukacije mladih i stjecanja kompetencija za cjeloživotno učenje,  
· poticanja na aktivno sudjelovanje mladih starijih osoba u lokalnoj zajednici, 
· razvijanja i jačanja kapaciteta udruga mladih i za mlade, 
· poticanja razvoja sustava savjetovanja i podrške mladima u lokalnoj zajednici, 
· poticanja sudjelovanja mladih u sportsko-rekreativnim i općekorisnim zdravstvenim aktivnostima, 
· pružanja usluga informiranja i savjetovanja, 
· poticanja organiziranja sadržajnog provođenja slobodnog vremena mladih (dnevni boravak, edukativne radionice, kulturna događanja), 
Popis projektnih aktivnosti nije konačan, već samo ilustrativan te će se odgovarajuće aktivnosti koje  nisu spomenute, također uzeti u obzir za financiranje. 
Pri provedbi projektnih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici. 
 
Projekti i aktivnosti koje nisu prihvatljive za financiranje: 
· aktivnosti koje se odnose isključivo ili većinski na pojedinačno financiranje sudjelovanja na radionicama, seminarima, konferencijama i kongresima 
· aktivnosti koje se odnose isključivo ili većinski na pojedinačne stipendije za studije ili radionice 
· aktivnosti koje se odnose isključivo na razvoj strategija, planove i druge slične dokumente 
· aktivnosti koje se tiču isključivo pravne zaštite 
· aktivnosti koje se tiču isključivo odnosa s javnošću 
· aktivnosti koje se odnose isključivo ili većim dijelom na kapitalne investicije, kao što su obnova ili izgradnja zgrade 
· aktivnosti koje se sastoje isključivo od istraživačkih akcija 
· projekti čija je jedina svrha korist isključivo članova udruge 
· aktivnosti koje stvaraju profit 
· donacije u dobrotvorne svrhe i slično 
	4.4 
	Prihvatljivi troškovi koji će se financirati ovim natječajem  


Sredstvima ovog javnog poziva mogu se financirati samo stvarni i prihvatljivi troškovi, nastali provođenjem projekta u vremenskom razdoblju naznačenom u ovim Uputama. Prilikom procjene projekta / programa, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.  
4.4.1. Prihvatljivi troškovi  
 
Sredstvima javnog poziva mogu se financirati samo stvarni i prihvatljivi troškovi, nastali realizacijom projekta u vremenskom razdoblju naznačenom u ovim Uputama. Sredstva se smatraju namjenski utrošenim ako su korištena isključivo za financiranje prihvatljivih i opravdanih troškova u realizaciji projekta. Svako odstupanje od proračuna bez odobrenja općinskog načelnika smatrat će se nenamjenskim trošenjem sredstava. 
Prilikom ocjene projekta, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova. 
Prihvatljivi troškovi su troškovi koje će imati korisnik financiranja, a koji ispunjavaju sve slijedeće kriterije:  
· nastaju za vrijeme razdoblja provedbe aktivnosti ili projekta u skladu s ugovorom, osim troškova koji se odnose na završne izvještaje, troškova revizije i troškova vrednovanja, a plaćeni su do datuma odobravanja završnog izvještaja. Postupci javne nabave za robe, usluge ili radove mogu započeti prije početka provedbenog razdoblja, ali ugovori ne mogu biti sklopljeni prije prvog dana razdoblja provedbe ugovora,  
· moraju biti navedeni u ukupnom predviđenom proračunu aktivnosti ili projekta,  
· nužni su za provođenje programa/projekta,  
· mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija,  
· trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost. 
 
4.4.2. Neprihvatljive troškove projekta spadaju:  Neprihvatljivim troškovima projekta smatraju se: 
· dugovi i stavke za pokrivanje gubitaka ili dugova;
· dospjele kamate;
· stavke koje se već financiraju iz drugih  javnih izvora;
· kupovina zemljišta ili građevina, osim kada je to nužno za izravno provođenje projekta/programa, kada se vlasništvo mora prenijeti na udrugu i/ili partnere najkasnije po završetku projekta/programa; • gubitci na tečajnim razlikama;
· zajmovi trećim stranama.
· troškovi reprezentacije, hrane i alkoholnih pića (osim u iznimnim slučajevima kada se kroz pregovaranje s nadležnim upravnim odjelom Općine dio tih troškova može priznati kao prihvatljiv trošak),
· troškovi smještaja (osim u slučaju višednevnih i međunarodnih programa ili u iznimnim slučajevima kada se kroz pregovaranje s nadležnim upravnim odjelom Općine dio tih troškova može priznati kao prihvatljiv trošak).
  5. KAKO SE PRIJAVITI? 
Ovdje donosimo informacije o sadržaju obveznih obrazaca, o tome gdje i na koji način poslati prijavu, kao i informacije o rokovima za prijavu te kontaktima za upite u slučaju da imate dodatna pitanja vezana za provedbu javnog poziva. 
 
Prijava se smatra potpunom ukoliko sadrži prijavni obrasce i obvezne priloge kako je zahtijevano u Pozivu na dostavu programskih/projektnih prijedloga s traženom dokumentacijom. 
5.1. Sadržaj prijave 
Dokumentacija za prijavu programa sastoji se od obvezne i neobvezne dokumentacije 
Obvezna dokumentacija za prijavu programa je:
· ovjeren i potpisan ispis obrasca Prijavnice za potporu udrugama građana na području Općine Jelenje
· izvadak iz Registra udruga Republike Hrvatske koji nije stariji od 30 dana i obrazac iz Registra neprofitnih organizacija (može i e-ispis);
· preslika važećeg statuta udruge na kojem se nalazi ovjerena potvrda nadležnoga registracijskog tijela o sukladnosti statuta sa Zakonom o udrugama;
· uvjerenje nadležnog suda, ne starije od šest mjeseci, da se ne vodi kazneni postupak protiv osobe ovlaštene za zastupanje udruge (koja je potpisala obrasce za prijavu programa ili projekta i koja je ovlaštena potpisati ugovor o financiranju) i voditelja programa ili projekta, 
· za obveznike dvojnog knjigovodstva: preslika godišnjeg Izvještaja o prihodima i rashodima (Obrazac PR-RAS-NPF), Bilanca (Obrazac BIL-NPF) i Bilješke uz financijske izvještaje; za obveznike jednostavnog knjigovodstva: odluka o vođenju jednostavnog knjigovodstva i primjeni novčanog računovodstvenog načela i Godišnji financijski izvještaj (Obrazac G-PR-IZ-NPF)
· dokaz o (eventualnom) sufinanciranju programa od nekih drugih izvora sufinanciranja.
b) Neobvezna dokumentacija za prijavu programa je:
· pisma namjere koja potvrđuju i objašnjavaju suradnju udruge s lokalnim ustanovama, organizacijama, udrugama i/ili savezima udruga te s jedinicama lokalne ili područne (regionalne) samouprave u provedbi prijavljenoga programa;
· pisma preporuke (npr. lokalne samouprave, ministarstava, institucija u zemlji i inozemstvu, drugih donatora i sl.);
· zapisi, publikacije, novinski članci te drugi materijali koji prikazuju rad udruge i u izravnoj su vezi s prijavom programa.
 5.2.  Gdje poslati prijavu?  
Obvezne obrasce i propisanu dokumentaciju potrebno je poslati u papirnatom obliku (jedan izvornik). Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje, i ovjerene službenim pečatom organizacije. 
Izvornik prijave se šalje  poštom, dostavom ili osobno (predaja u pisarnici). 
Na vanjskom dijelu omotnice potrebno je istaknuti naziv javnog poziva i područje prijave zajedno s punim nazivom i adresom prijavitelja te napomenom “UDRUGE – NAZIV PODRUČJA ZA KOJI SE PROJEKT/PROGRAM PRIJAVLJUJE”. 
 
  Ovjeren i potpisan ispis Prijavnice s prilozima šalje se preporučenom poštom na adresu: Općina Jelenje, 51218 DRAŽICE, Dražičkih boraca 64 ili predaje u pisarnicu Općine Jelenje na istoj adresi Dražice, Dražičkih boraca 64.
 
6. ROK ZA SLANJE PRIJAVE
Rok za prijavu na natječaj je 30 dana od dana objave javnog poziva na mrežnoj stranici 
Općine Jelenje: www.jelenje.hr  
Sve prijave poslane izvan roka neće biti uzete u razmatranje. 
7. KOME SE OBRATITI UKOLIKO IMATE PITANJA?
Sva pitanja u vezi s Javnim  pozivom mogu se tijekom trajanja Javnog poziva poslati na email: pisarnica@jelenje.hr najkasnije 5 radnih dana prije isteka roka za predaju prijava na Javni  poziv. Pitanja s pripadajućim odgovorima nalazit će se, tijekom roka za prijavu na javni poziv, na web stranici Općine Jelenje www.jelenje.hr.   
U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi. 

8.  PROCJENA PRIJAVA I DONOŠENJE ODLUKE O DODJELI SREDSTAVA 
Sve pristigle i zaprimljene prijave proći će kroz sljedeću proceduru: 

(A) PREGLED PRIJAVA U ODNOSU NA PROPISANE UVJETE JAVNOG POZIVA 
Povjerenstvo za ocjenu prijava (dalje: Povjerenstvo) vrši administrativnu provjeru pristiglih prijava odnosno provjerava:
· je li prijava dostavljena na pravi javni poziv i u zadanome roku,
· je li zatraženi iznos sredstava unutar financijskih pragova postavljenih u javnom pozivu, 
· ako je primjenjivo, je li lokacija provedbe projekta prihvatljiva,
· ako je primjenjivo, jesu li prijavitelj i partner prihvatljivi sukladno uputama za prijavitelje, 
· jesu li dostavljeni, potpisani i ovjereni svi obvezni obrasci te
· jesu li ispunjeni drugi formalni uvjeti poziva.
Nakon provjere prijava u odnosu na propisane uvjete javnog poziva, Povjerenstvo izrađuje popis svih prijavitelja koji su zadovoljili propisane uvjete i popis prijavitelja koji nisu zadovoljili propisane uvjete javnog poziva. 

(B) PROCJENA PRIJAVA KOJE SU ZADOVOLJILE PROPISANE UVJETE JAVNOG POZIVA  
Povjerenstvo ocjenjuje prijave koje su ispunile formalne uvjete poziva sukladno kriterijima koji su propisani uputama za prijavitelje. 
Evaluacijski kriteriji podijeljeni su u nekoliko područja procjene. Svakom području procjene dodjeljuje se bod između 1 i 5, sukladno sljedećim kategorijama ocjenjivanja: 1 = nedovoljno, 2 = dovoljno, 3 = dobro, 4 = vrlo dobro, 5 = odlično. 


 
 

	A. Institucionalna sposobnost prijavitelja/partnera  
 
 
	Bodovi (20) 

	A.1 Ima li prijavitelj dovoljno iskustva i stručnog kapaciteta za provođenje planiranih aktivnosti projekata/programa (imaju li odgovarajuće sposobnosti i vještine za njegovo provođenje, te znanja o problemima koji se rješavaju ovim Natječajem)?  
	1 - 5 

	A.2 Imaju li partnerske organizacije dovoljno stručnog iskustva i kapaciteta za provođenje planiranih aktivnosti projekta?  
	1 - 5 

	A.3 Imaju li prijavitelj i partner(i) dovoljno upravljačkog kapaciteta (uključujući osoblje, opremu i sposobnost vođenja proračuna projekta/programa)?  
	1 - 5 

	A. ukupan broj bodova (maksimalan broj bodova 20) 
	 

	B. Relevantnost projekta/programa 
 
	Bodovi (40) 

	B.1 Koliko je projektni prijedlog relevantan u odnosu na ciljeve i prioriteta područja aktivnosti Javnog poziva (je li projekt/program u skladu s mjerama i aktivnostima u planiranim nacionalnim/regionalnim/lokalnim programima, strategijama i politikama koje su u nadležnosti davatelja financijskih potpora)? 
	1 - 5 

	B.2  Jesu li ciljevi projekta/programa jasno definirani i realno dostižni? 
	1 - 5 

	B.3 Jesu li aktivnosti projekta/programa jasne, opravdane, razumljive i provedive?  
	1 - 5 

	B.4 Jesu li rezultati jasno određeni i hoće li aktivnosti dovesti do ostvarivanja rezultata?  
	1 - 5 

	B.5  Ima li projekt/program jasno definirane korisnike (broj, dob, spol i sl.)? Definira li i u kojoj mjeri projekt/program njihove probleme i potrebe?  
	1 - 5 

	B.6 Pridonosi li projekt/program i u kojoj mjeri rješavanju problema korisnika?  
	1 - 5 

	B.7 U kojoj mjeri su rezultati projekta/programa održivi? Jesu li kvalitetno osmišljeni mehanizmi upravljanja rizicima u provedbi programa ili projekta? 
	1 - 5 

	B. ukupan broj bodova (maksimalan broj bodova 40) 
	 

	C. Proračun (troškovi)  
	Bodovi (20) 

	C.1 Jesu li troškovi projekta/programa realni u odnosu na određene rezultate i predviđeno vrijeme trajanja? * 
	(1 - 5) x 2 

		C.2 	Jesu 	li 	troškovi 	projekta 	usklađeni 	s 	planiranim 	aktivnostima 
projekta/programa? *2 
	(1 - 5) x 2 

	C. ukupan broj bodova (maksimalan broj bodova 20) 
	 

	D. Prednost u financiranju 
 
	Bodovi (20) 

	D.1 Planira li prijavitelj u provedbu aktivnosti uključiti volontere (o čemu prilaže Izvješće o obavljenim uslugama ili aktivnostima organizatora volontiranja u 2015. 
	1 - 5 

	D.2 Hoće li udruge tijekom provedbe projekta/programa angažirati najmanje jednog stručnjaka odgovarajuće struke u određenom području (o čemu prilažu Izjavu o namjeri angažiranja osobe ili ugovor o radu, djelu, autoskom djelu)?  
	1 - 5 

	 D.3 U projektno partnerstvo, osim obaveznog partnera, uključuju i dodatne partnere te je u prijavi jasno obrazložena uloga pojedinog partnera u provedbi programa/projekta.  
	1 - 5 

	D.4 Prijavljeni projekt/program predviđa nove ili tradicijske inicijative u zajednici  
	1 - 5 

	D. ukupan broj bodova (maksimalan broj bodova 20) 
	 

	UKUPNO (maksimalan broj bodova 100) 
	 


 
Privremena lista odabranih projekata/programa za dodjelu sredstava 
Temeljem provedene procjene prijava koje su zadovoljile propisane uvjete javnog poziva, Povjerenstvo će sastaviti privremenu listu odabranih projekata prema bodovima koje su postigli u procesu procjene. 
(C) DOSTAVA DODATNE DOKUMENTACIJE I UGOVARANJE  
Kako bi se izbjegli dodatni nepotrebni troškovi prilikom prijave na natječaj, davatelj financijskih sredstava tražit će dodatnu dokumentaciju isključivo od onih prijavitelja koji su, temeljem postupka procjene prijava, ušli na Privremenu listu odabranih projekata za dodjelu sredstava.  
Prije sklapanja ugovora prijavitelj je dužan potpisati Izjavu o nepostojanju dvostrukog financiranja te dostaviti dodatnu dokumentaciju. 
Provjeru dodatne dokumentacije vrši Povjerenstvo.  
Ukoliko prijava ima manje nedostatke koji ne utječu na sadržaj bitan za ocjenjivanje prijave od prijavitelja će se naknadno zatražiti dopunjavanje odnosno ispravljanje prijave potrebnim podacima ili prilozima u roku od 8 radnih dana od dana dostavljanja obavijesti o potrebnoj dopuni ili ispravku prijave. Prijavitelji koji u navedenom roku i na odgovarajući način dostave tražene podatke ili priloge smatrat će se da su podnijeli potpunu prijavu.
Dodatnu dokumentaciju je potrebno dostaviti u roku od 8 radnih dana od dana dostavljanja obavijesti o zatraženom dostavljanju dodatne dokumentacije.
Za svaki odobreni projekt potpisuje se ugovor o korištenju sredstava iz proračuna Općine Jelenje za 2027. godinu s nositeljem projekta. 
Ugovorom se uređuju međusobna prava i obveze udruge i Općine Jelenje (dinamika, visina, rok i način isplate potpore, rok izvršenja projekta/programa, način i dinamika izvješćivanja o provođenju projekta/programa i utrošku sredstava, obveza udruge u slučaju nenamjenskog trošenja sredstava, obveza vraćanja neutrošenih sredstava i slično). 
Općina Jelenje će kontrolirati namjensko trošenje odobrenih sredstava na temelju opisnog i financijskog izvješća koja su udruge obvezne dostavljati Općina. 
 
7. OBAVIJEST O DONESENOJ ODLUCI O DODJELI FINANCIJSKIH SREDSTAVA 
Svi prijavitelji, čije su prijave ušle u postupak procjene, biti će obaviješteni o donesenoj Odluci o dodjeli FINANCIJSKIH sredstava. 
Rezultati  Javnog poziva biti će objavljeni na mrežnoj stranici Općine Jelenje, www.jelenje.hr .
8. PRIGOVOR NA ODLUKU
Udruga koja je nezadovoljna odlukom o dodjeli financijskih sredstva ima pravo na prigovor. 
Prigovor se podnosi u pisanom obliku općinskom načelniku putem Jedinstvenog upravnog odjela, u roku od 8 dana od dana objave odluke. 
Prigovor se može podnijeti iskjlučivo na natječajni postupak te eventualno bodovanje nekog kriterija, ukoliko udruga smatra da je prijavi dostavila dovoljno argumenata za drugačije bodovanje. 
Prigovor se ne može podnijeti na odluku o neodobravanju sredstva ili visinu dodijeljenih sredstva. 
Udruga kojoj nisu odobrena financijska sredstva može u roku od osam dana od dana objave odluke podnijeti zahtjev za uvidi u zbirnu ocjenu njihovog programa ili projekta uz pravo Općine da zaštiti tajnost podataka o osobama koje su ocjenjivale program ili projekt. 

